ประกาศองค์การบริหารส่วนตำบลคลองกระบือ
เรื่อง สอบราคาจ้างโครงการยกระดับถนนด้วยดินถมและลงหินผ่านตะแกรง
(สายคูส่งน้ำบ้านนางจำเนียร ช่วยสกุล - เขต หมู่ที่ 11 )
หมู่ที่ 2 ต.คลองกระบือ อ.ปากพนัง จ.นครศรีธรรมราช
…………………………………………………………………………………….………………..
            ด้วยองค์การบริหารส่วนตำบลคลองกระบือ มีความประสงค์จะสอบราคาจ้างโครงการยกระดับถนนด้วยดินถมและลงหินผ่านตะแกรง (สายคูส่งน้ำบ้านนางจำเนียร ช่วยสกุล – เขต หมู่ที่ 11) หมู่ที่ 2 โดยยกระดับถนนโดยดินถมขนาดฐานกว้างเฉลี่ย 4.00 เมตร หลังกว้างเฉลี่ย 3.80 เมตร ยาว 400 เมตร หนาเฉลี่ย 0.20 เมตร หรือปริมาตรดินถมไม่น้อยกว่า 405 ลูกบาศก์เมตร และลงหินผ่านตะแกรงขนาดฐานกว้างเฉลี่ย 3.80 เมตร ผิวจราจรกว้างเฉลี่ย 3.50 เมตร ยาว 900 เมตร หนาเฉลี่ย 0.10 เมตร หรือมีปริมาตรหินผ่านตะแกรงไม่น้อยกว่า 394 ลูกบาศก์เมตร และเกลี่ยเรียบตลอดสาย พร้อมติดตั้งป้ายประชาสัมพันธ์โครงการตามแบบมาตรฐานสำหรับองค์การบริหารส่วนตำบล จำนวน 1 ป้าย 
ราคากลางเป็นเงิน 326,000.-บาท (สามแสนสองหมื่นหกพันบาทถ้วน)
           ผู้มีสิทธิเสนอราคาจะต้องมีคุณสมบัติดังนี้
           1. เป็นนิติบุคคลหรือบุคคลธรรมดา ที่มีอาชีพรับจ้างทำงานที่สอบราคาดังกล่าว ซึ่งมีผลงานก่อสร้างประเภทเดียวกันกับงานที่สอบราคาจ้างและต้องเป็นผลงานก่อสร้างในสัญญาเดียว ในวงเงินไม่น้อยกว่า 163,000.- บาท (หนึ่งแสนหกหมื่นสามพันบาทถ้วน)
          2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ หรือหน่วยการบริหารราชการส่วนท้องถิ่นและได้แจ้งเวียนชื่อแล้ว
         3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
           4. ไม่เป็นผู้มีประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลคลองกระบือ ณ วันประกาศสอบราคา หรือไม่เป็นผู้กระทำอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้
          กำหนดดูสถานที่ก่อสร้างในวันที่ 14 เดือน มิถุนายน พ.ศ. 2555 ระหว่างเวลา 13.00 ถึง 14.00 น.
ณ สถานที่ก่อสร้าง หมู่ที่ 2 ต.คลองกระบือ และกำหนดรับฟังคำชี้แจงรายละเอียดในวันที่ 14 เดือน มิถุนายน พ.ศ. 2555 เวลา 14.30 น. ณ องค์การบริหารส่วนตำบลคลองกระบือ สำหรับผู้ที่ไม่เข้าดูสถานที่ก่อสร้าง ให้ถือว่ารับทราบปัญหาและเข้าใจรายละเอียดดีแล้ว จะโต้แย้งซึ่งสิทธิหรือประโยชน์ใด ๆ ของตนมิได้
          กำหนดยื่นซองสอบราคา ในวันที่ 31 เดือน พฤษภาคม พ.ศ. 2555 ถึง วันที่ 14 เดือน มิถุนายน พ.ศ. 2555 ระหว่างเวลา 08.30 น. ถึง 16.30 น. ณ ส่วนการคลัง องค์การบริหารส่วนตำบลคลองกระบือ ในวันที่ 15 เดือน มิถุนายน พ.ศ. 2555 ระหว่างเวลา 09.00 น ถึง 12.00 น. ให้ยื่นซองสอบราคา ณ ศูนย์รวมข้อมูลข่าวสารการซื้อ,การจ้างขององค์การบริหารส่วนตำบลระดับอำเภอ (ที่ว่าการอำเภอปากพนังหลังเก่า) และกำหนดเปิดซองสอบราคา วันที่ 18 เดือน มิถุนายน พ.ศ. 2555 ตั้งแต่เวลา 09.00 น. เป็นต้นไป ณ ศูนย์รวมข้อมูลข่าวสารการซื้อ,การจ้างขององค์การบริหารส่วนตำบลระดับอำเภอ(ที่ว่าการอำเภอปากพนังหลังเก่า)
            ผู้สนใจติดต่อขอซื้อเอกสารสอบราคาในราคาชุดละ 1,000.- บาท ได้ที่ ส่วนการคลัง องค์การบริหารส่วนตำบลคลองกระบือ ในวันที่ 31 เดือน พฤษภาคม พ.ศ. 2555 ถึง วันที่ 14 เดือน มิถุนายน พ.ศ. 2555 ระหว่างเวลา 08.30 น. ถึง 16.30 น. ณ ส่วนการคลัง องค์การบริหารส่วนตำบลคลองกระบือ หรือสอบถามทางโทรศัพท์ หมายเลข 075-370-038 หรือหมายเลข 075-487-625 ในวันและเวลาราชการ หรือตรวจสอบข้อมูลทางเว็บไซต์ สำนักงานจังหวัดนครศรีธรรมราช www.nakhonlocal.go.th หรือ ทางเว็บไซต์ขององค์การบริหารส่วนตำบลคลองกระบือ www.klongkrabue.go.th และทางเว็บไซต์กรมบัญชีกลาง www.gprocurement.go.th 




ประกาศ ณ วันที่ 31 เดือน พฤษภาคม พ.ศ. 2555

สนชัย สังขศรี
(นายสนชัย สังขศรี)
นายกองค์การบริหารส่วนตำบลคลองกระบือ
